Spieëldans – toortsie.com
Julie 21, 2012 ~ Kameel
Ons gesels ‘n rukkie oor haar gemoedstoestand, anti-depressante en dies meer, toe raak haar stem so half geheimsinnig. “Ek het vanoggend ‘n baie vreemde ding gedoen,” sê sy. “En dit is?” “Toe ek uit die bad klim, sien ek my beeld in die kamerspieël. Kaal gaan staan ek voor die spieël, en bekyk my liggaam met die slap tieties wat tot op my maag hang. Die volgende oomblik slaan ek hulle, dan die kant toe en dan daardie kant toe, en sommer boontoe ook. Met die dat hulle so na alle kante toe swaai en draai, en dan weer op my maag neerval, begin ek my heupe swaai, en alles in my begin lewe. Ek hou my dansende liggaam in die spieël dop, en sien bokant die slap tieties, en swaaiende heupe my gesiggie raak, en diè lyk so mooi. Hardop sê ek vir myself; ‘Jy is nog baie oulik!!’ Met diè stap ek kas toe, haal vir my ‘n bra wat my hoog gaan lig daaruit en trek dit aan. Daarna trek ek myself mooi aan, en daar voel sommer lus vir die dag.”
Next ›Die krag van familiebande
14 thoughts on “Spieëldans”
Julie 21, 2012 om 10:09 nm
Julie 21, 2012 om 11:29 nm
“n mens noem dit: maak vrede met jouself en is lief vir jouself soos jy is. 10 uit 10 vir die ‘vriendin’!
Julie 22, 2012 om 7:00 vm
Sy het my dag vir my gemaak Toorts; ek het net so lekker gelag.
En ja seegogga, ek gee haar ook volpunte 😉
Julie 21, 2012 om 11:59 nm
Ek sou sê ‘n wonderlike stuk genesing het plaasgevind…
Julie 22, 2012 om 2:21 vm
Pap tieties ‘define’ ons nie!
Soms het hulle ‘n paar klappe nodig as hulle te lank ons identi’tiet’ – vergewe die ‘pun’ -en waarde bepaal het!
Mooi so Vriendin, dat jy hulle op en ‘in’ hulle plek sit! – hoog ge push-up en vrolik.
Julie 22, 2012 om 7:08 vm
Lag ek nou vir jou bokbaai. Ek dink daardie paar klappe wat sy uitgedeel het, het hulle werk gedoen 😆
Julie 22, 2012 om 7:05 vm
Bly jy sê so Biliam… ek het ook so ‘n idee gehad 😉
Julie 22, 2012 om 9:13 vm
Julie 22, 2012 om 8:24 nm
Julie 23, 2012 om 5:10 nm
Ons het almal soms nodig om ons eiewaarde te sien
Terug pieng: Kameel – Doktertjies en ‘n hart – Toortsie, Kameel en Bokbaaivygie se blog
Februarie 26, 2018 om 1:22 nm
Februarie 26, 2018 om 1:23 nm
Klink vir my na goeie raad teen depressie! 😁
Februarie 26, 2018 om 1:51 nm
Nou weet jy wat om te doen as jy weer depressief rask. 😊